  Туспуктэм: Константин Вознесенских Майя Бывальцева 4-тӥ коньывуонлы Удмуртиын пуэдлэсь прививка 143 сюрс 500 арлыдоос но 96 сюрс 113 пиналъёс пуктӥзы. Со сярысь элькунысь тазалыкез утёнъя министерстволэн пресс-службаез ивортӥз. « Привка пуктон 1-тӥ толсурозь йылпумъяськыны кулэ. Та дыре вакцина ваньмаз эмъяськонниосын вань, куд-ог ёросъёсын вакцинациез чакламлэсь 50 процентлэсь тросэз ортчизы ни – со Балезино, Вавож, Глаз, Кияса, Камбарка, Каракулино, Кез, Шаркан, Сьӧлта, Красногорск ёросъёс » Юлия Бушмакина, Роспотребнадзорлэн элькунъя управлениысьтыз эпидемиологи югдурез чаклась ёзэтлэн кивалтӥсез Та дыре элькунэ вуэм 62 процентэз вакцина уже кутэмын. Пуэдэн черлан учыръёс пусйымтэ на. Ӧнерчиос пусъё, 60 арессэс ортчем, кема кыстӥськись висёнъёсын курадӟись адямиос, покчи пиналъёс но школае ветлӥсь пиналъёс, трос калык пӧлын ужась муртъёс пуэдлэсь прививка пуктыны тужгес но кулэ. Умой луоз коронавирус инфекцилэсь вакцинациен ӵош. Тодэ вайытом, туэ Удмуртиын 896 сюрс адямилы пуэдлэсь прививка пуктыны чакламын, со элькунын улӥсьёслэн 60 процентэз. Пуэдлэсь вакциналэн нырысетӥ партиез улосвылэ гудырикошконэ вуиз. Тегъёс: Тазалык пуэд прививка Удмуртия  